2008.2.8. Az Európai Unió Hivatalos Lapja L 34/39 (Az EU-Szerződés alapján elfogadott jogi aktusok) AZ EU-SZERZŐDÉS V. CÍME ALAPJÁN ELFOGADOTT JOGI AKTUSOK A TANÁCS 2008/101/KKBP HATÁROZATA (2008. január 28.) az Európai Unió csádi köztársasági és közép-afrikai köztársasági katonai műveletének megkezdéséről (EUFOR Tchad/RCA) AZ EURÓPAI UNIÓ TANÁCSA, tekintettel az Európai Unióról szóló szerződésre és különösen annak 17. cikke (2) bekezdésére, tekintettel az Európai Unió csádi köztársasági és közép-afrikai köztársasági katonai műveletéről szóló, 2007. október 15-i 2007/677/KKBP . tanácsi — együttes  fellépésre () — (EUFOR Tchad/RCA) és különösen annak 5. cikkére, mivel: (1) — Az Egyesült Nemzetek Biztonsági Tanácsa 2007. szep- tember 25-én egyhangúlag elfogadta az 1778 (2007) sz. határozatot, amely jóváhagyja közép-afrikai köztársa- sági és csádi ENSZ-misszió (MINURCAT) megvalósítását, és felhatalmazza az Európai Uniót, hogy a kezdeti műve- leti képességekre vonatkozó nyilatkozattól számítva 12 hónapos időtartamra katonai műveletet irányítson azon országokban. ) — Csád és a Közép-afrikai Köztársaság hatóságai 2007. október 25-i és 2007. október 16-i nyilatkozatukban üdvözölték az európai uniós katonai jelenlét lehetőségét országukban. (3) — Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyze- téről szóló jegyzőkönyv 6. cikkének megfelelően Dánia nem vesz részt az Európai Unió védelmi vonatkozású határozatainak és tevékenységeinek kidolgozásában és végrehajtásában, és ezért nem vesz részt a művelet finan- szírozásában, A KÖVETKEZŐKÉPPEN HATÁROZOTT: 1. cikk A Tanács jóváhagyja a műveleti tervet. 2. cikk A Tanács jóváhagyja a harcérintkezés szabályait. 3. cikk Az Európai Unió csádi köztársasági és közép-afrikai köztársasági katonai művelete (EUFOR Tchad/RCA) 2008. január 28-án kezdődik. 4. cikk Az EU műveleti parancsnok azonnali hatállyal felhatalmazást kap a bevetési parancs (ACTORD) kiadására annak érdekében, hogy a fegyveres erők telepítését elvégezzék, és a misszió végre- hajtását megkezdjék. 5. cikk Ez a határozat elfogadásának napján lép hatályba. 6. cikk Ezt a határozatot az Európai Unió Hivatalos Lapjában ki kell hirdetni. Kelt Brüsszelben, 2008. január 28-án. a Tanács részéről az elnök D. RUPEL () HL L 279., 2007.10.23., 21. o.